Μετανάστες επιτέθηκαν σε αστυνομικούς στη Σάμο

Newsroom L&O 03-11-2019 09:39 Τελευταία ενημέρωση: 03-11-2019 09:40

Κατά τη διάρκεια ελέγχου, οι μετανάστες ηλικίας 21, 24 και 18 χρόνων αρνήθηκαν να ακολουθήσουν τις υποδείξεις των αστυνομικών και τους τραυμάτισαν

Με βίαιο τρόπο αντέδρασαν τρεις νεαροί αλλοδαποί στη Σάμο το απόγευμα του Σαββάτου, όταν τους σταμάτησαν αστυνομικοί του τοπικού τμήματος και της Τροχαίας για να τους κάνουν έλεγχο. Αντί να συμμορφωθούν, τους επιτέθηκαν και τους τραυμάτισαν!



Κατά τη διάρκεια του ελέγχου, οι μετανάστες ηλικίας 21, 24 και 18 χρόνων αρνήθηκαν να ακολουθήσουν τις υποδείξεις των αστυνομικών και τους επιτέθηκαν χτυπώντας τους με χέρια και με πόδια με αποτέλεσμα να τους τραυματίσουν ελαφρά, ενώ έσκισαν και τις στολές τους!



Τελικά, οι τρεις νεαροί ακινητοποιήθηκαν, συνελήφθησαν και στην κατοχή του 21χρονου βρέθηκε μια συσκευασία με μικροποσότητα ακατέργαστης κάνναβης.



Οι δράστες προσήχθησαν στην Ασφάλεια που διενήργησε προανάκριση, σχημάτισε σε βάρος τους δικογραφία για παράβαση της νομοθεσίας περί, καθώς και για απείθεια, βία κατά υπαλλήλων, πρόκληση σωματικών βλαβών και κατοχή ναρκωτικών κατά περίπτωση και οδηγήθηκαν στον εισαγγελέα Πλημμελειοδικών Σάμου.